  Виталий Пронин 6-тӥ но 7-тӥ толсуре 18 час 30 минутэн Удмурт театрын премьера! Режиссёр В.Сафонов учкись азе поттоз егит драматурглэсь П.Зоринлэсь (Глеб Павлоидлэсь) «Художник и Надежда» пьессазэ. Спектакль мыноз ӟуч кылын.Вакчияк пьеса сярысь. Маевка гурт ву улэ кошке. Улӥсьёсты мукет интые выжыны дасяло. Но кызьы кельтод вордӥськем палъёстэ, атай юртэз? Гуртоос та иворез пӧртэм пумитало, кин ке соглаш кошкыны, кин ке дась ӧвӧл на. Анай-атайёс но нылпиос вискын споръяськонъёс, улон шоры пӧртэм сямен учкемзы конфликтэз эшшо но лэчытгес каро, ужпумез муромыто. Быгатоз-а гурт калык ог-огзэ валаны? Кылемын на-а туала улонын яратон но чидан?Спектакль аспӧртэмлыко возьматоз туала улонлэсь шуг-секытъёссэ, адямилэсь кышканъёссэ, малпанъёссэ но осконъёссэ.Артистъёс возьмало учкисьёсты.Анжелика Петрова   